Willem Pieter Adriaan Maria Mutsaerts

Wilhelmus Petrus Adrianus Maria Mutsaerts (født 18. juni 1889 i Tilburg i Nederland, død 16. august 1964 i 's-Hertogenbosch) var en nederlandsk katolsk prelat som var biskop av  bispedømmet 's-Hertogenbosch fra 1943 til 1960.

Liv og virke

Prest
Willem Mutsaerts gikk på gutteseminar i Sint-Michielsgestel og presteseminar i Haaren. I 1914 ble han presteviet. Etter å ha virket som sekretær for bispedømmet Breda, ble han sogneprest i  Tilburg i 1915.

Biskop
I 1942 ble Mutsaerts utnevnt til koadjutor-biskop av 's-Hertogenbosch, msgr. Arnold Frans Diepen. I mars 1943 etterfulgte han ham som ordinarie biskop.  Etter Andre verdenskrig viet Wilhelmus Mutsaerts seg til restaureringer av de ødelagte kirker i bispedømmet, og få normalisert og fornyet det kirkelige liv. Msgr. Mutsaerts ble etterfulgt i 1960 av msgr. Wilhelmus Marinus Bekkers.

Da han ble innvilget aldersbetinget fratreden i 1960 ble Mutsaerts tildelt titulærerkebispedømmet Phulli, noe som betydde at han ville gå ned i historien som erkebiskop. Han døde fire år senere.

En del av nederlandsk historieskrivning om kirkelige forhold bærer preg av standpunkter formet under den sterkt polariserte situasjon i den nederlandske kirke i 1960- til 1980-årene. Kirkehistorikeren Ton van Schaik kaller Mutsaerts i sin biografi om kardinal Alfrink for «en Tilburg fabrikants sønn med mye brabansk bonhomie men få originale tanker».. Biskopen skulle ikke ha hatt noen  forståelse for leke intellektuelle som stod i spissen for katolsk amansipasjon og som ønsket å bryte seg løs fra de nære bånd til bispedømme og prestegård, slik som litteraten Anton van Duinkerken. Michel van der Plas siterer Mutsaerts om Van Duinkerkens handlinger: «Lekfolket snakker om frigjøring, men blir helt vilt».. En nederlandsk granskning som ble presentert i 2018 om biskopers eventuelle svikt ved meldinger om og  håndtering av seksuelle overgrep, kom det frem at  biskop Mutsaerts skulle forflyttet en kapellan fra Grave til Tilburg i 1957, etter at han ble kjent med at presten hadde mishandlet en altergutt veldig ofte. Han sørget for at denne saken ikke ble offentliggjort.

Episkopalgenealogi
Hans episkopalgenealogi er:
 Biskop Johannes Wolfgang von Bodman (1651–1691)
 Biskop Marquard Rudolf von Rodt (1644–1704) *bispeviet 1690
 Biskop Alexander Sigismund von der Pfalz-Neuburg (1663–1737) *1691
 Biskop Johann Jakob von Mayer (1677–1749) *1719
 Biskop Joseph Ignaz Philipp von Hessen-Darmstadt (1699–1768) *1741
 Erkebiskop Klemens Wenzeslaus von Sachsen (1739–1812) *1766
 Erkebiskop Max Franz von Havsburg-Lothringen (1756–1801) *1785
 Biskop Kaspar Max Droste zu Vischering (1770–1846) *1795
 Biskop Cornelius Ludovicus van Wijkerslooth (1786–1851) *1833
 Erkebiskop Johannes Zwijsen (1794–1877) *1842
 Biskop Franciscus Jacobus van Vree (1807–1861) *1853
 Erkebiskop Andreas Ignatius Schaepman (1815–1882) *1860
 Erkebiskop Petrus Matthias Snickers (1816–1895) *1877
 Biskop Gaspard Josephus Martinus Bottemanne (1823–1903) *1883
 Erkebiskop Henricus van de Wetering (1850–1829) *1895
 Biskop Pieter Adriaan Willem Hopmans (1865-1951) *1914
 Erkebiskop Johannes de Jong (1885-1955 *1935
 Erkebiskop Willem Pieter Adriaan Maria Mutsaerts (1889–1964) *1942

Referanser 

Nederlandske katolske biskoper
Linjen von Bodman
Personer fra Tilburg